Konstabel vir wapendiefstal aangekeer | Netwerk24
Deur Marita Herselman 18 April 2019 14:11
Konst. Kadri Cohen (24) het Dinsdag in die landdroshof in Springbok verskyn nadat hy Maandag aangekeer is vir die diefstal van 'n polisievuurwapen in 2016.
Volgens kapt. Nomthandazo Mnisi, woordvoerder van die Valke in die Noord-Kaap, is die vuurwapen destyds by die polisiekantoor in Nababeep, Namakwaland, gesteel nadat dit van 'n ander polisiebeampte weggevat is.
"Tussen Augustus en November 2016 het hy (Cohen) na bewering met 'n bende saamgesweer en 'n vuurwapen wat vir veilige bewaring by die polisiekantoor ingehandig is, aan hulle verkoop," sê Mnisi.
Die saak is in Mei verlede jaar aan die Valke se eenheid vir ernstige georganiseerde misdaad oorhandig nadat die ondersoek na die diefstal nie resultate opgelewer het nie, sê sy.
"Daar is vasgestel Cohen het die vuurwapen (na bewering) in 2016 gesteel en vir 'n bendelid van Grabouw gegee. Die bende het die vuurwapen aan 'n ander bende in Kaapstad in ruil vir dwelms gegee."